Maailmakaubandust peegeldav laevandusfirma taastus võimsalt
Maailma suurim konteinerlaevade ettevõte Maersk suutis kolmandas kvartalis näidata tugevaid tulemusi, sest nõudlus taastus oodatust kiiremini, vahendab CNBC.
Taani ettevõte, keda peetakse globaalse kaubanduse olukorra peegliks, suutis kolmandas kvartalis kulumieelset kasumit (EBITDA) kasvatada 39 protsendi võrra, 2,3 miljardi dollarini (teise kvartaliga võrreldes). Käive langes küll 1,4 protsenti, aga kukkumine oli väiksem, kui oodati.